Messer dekker forskjellige emner som ofte er relatert til populærkultur. Vanlige, generelle temaer for messer er tegneserier, japansk kultur (ofte anime og manga), videospill, science fiction og fantasy, mens noen messer fokuserer på spesifikke verk og subkulturer. miniatyr|Panel ved San Diego Comic-Con i 1982. På mange messer er det flere aktiviteter besøkende kan delta på, blant annet å lytte til og stille spørsmål ved paneler, oppleve nytt innhold innenfor emnet og samhandle med inviterte, kjente gjester. Noen messer har også egne konkurranser og turneringer innenfor blant annet cosplay, video- og brettspill, opptredener og kunst. miniatyr|Deltagere i en cosplay-konkurranse ved Comic Con Brussels 2016. En vanlig forekomst ved messer er å la forhåndsgodkjente besøkende selge egenproduserte varer i en egen bod (ofte kalt på engelsk). Ved slike anledninger kan tilhengere selge fankunst og originale verk i form av trykk, tekstilvarer, mobiltilbehør og lignende, samt promotere seg selv og sine nettsider.